Daði Freyr Pétursson (s. 30. kesäkuuta 1992 Reykjavík, Islanti), tunnettu myös pelkällä nimellä Daði Freyr (usein myös Daði), on islantilainen laulaja-lauluntekijä. Voitettuaan vuoden 2020 Söngvakeppnin-euroviisukarsintakilpailun, hänen piti edustaa Islantia vuoden 2020 Eurovision laulukilpailussa yhdessä Gagnamagniðin kanssa kappaleella ”Think About Things”. Vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Islannin edustajaksi vuoden 2021 kilpailuun. Heidän vuoden 2021 edustuskappaleensa on nimeltään ”10 Years”. Daði on lisäksi osallistunut Söngvakeppniniin vuonna 2017 kappaleella “Is This Love“.